tomron87/hebrew-wikipedia-sentences-corpus huggingface dataset:
דרכם, בזהותה הבדויה כ"ספרקס" או בעברית "רשף", ביטרבלו לומדת כיצד אנשים מתמודדים עם המורשת של לק, כמו דרך הסיפורים, וכן על פעילויותיהם של חבריה החדשים, שמבקשים להחיות דרך ספרים וחינוך את ההיסטוריה האבודה של מונסי.
סאף גם מתגנב לארמון כדי לקחת בחזרה חפצים שנגנבו על ידי לק בעבר.
אך היא גם רואה כיצד כמו יועציה, אנשים רבים מעדיפים לא לזכור את העבר, מה שרק מעורר ביתר שאת את סקרנותה של ביטרבלו.
כשלאט-לאט ביטרבלו חושפת את העבר, היא נאלצת גם להתמודד עם מחדליה כמלכה, ולבדוק אם היא באמת בונה לעמה עתיד.
היא מתחילה להבין שזה לא מספיק לנהל את המצב הקיים, אלא שעליה לבנות תוכניות ומדיניות שירפאו את העבר וישפו את התושבים הנגזלים, בזמן שגם יניחו את הבסיס לעתיד משגשג.
כשסף מגלה את זהותה האמיתית של ביטרבלו, הוא כועס ומרגיש נבגד.
הוא חושב שהיא משחקת משחקי ילדים, ואינה מכירה בפריווילגיות שלה, או כיצד התרמית יכולה להשפיע על חבריה החדשים.
אם לפני כן היו רמיזות לרגשות מתפתחים בין סאף לביטרבלו, הפער שנגלה ביניהם הוא גדול מידי לגישור אך במהלך הספר התגלה כישרונו האמיתי של סאף, נתינת חלומות.
בינתיים, ביטרבלו מגלה שיועציה בוגדים בה, שמשפחת פשע בעיר מתנכלת לה ולחבריה, בסיוע משרתת בארמון שגם בוגדת בה, והיא נאלצת להתמודד עם המשברים האלה בזמן שהיא עצמה מרגישה אובדת בזמן.
אך בעזרת כל חבריה, היא פותרת את הבעיות - יועציה מתים או נעצרים, הסכנות בעיר מטופלות, וחבריה של ביטרבלו, "חוקרי האמת", מקבלים ממנה את ההוראה לפתח מרכזי חינוך ולהדפיס מחדש ספרים שהושמדו בזמנו של לק.
ביטרבלו מגיעה למקום של שוויון נפש לגבי העבר, לאחר שחשפה את כל פשעיו ושחיתויותיו של אביה, ומתחילה לערב את עצמה בהכוונת הממלכה, ולא רק באדמיניסטרציה.
סף נפרד ממנה לשלום, ויוצא לדרך לחפש הרפתקאות חדשות.
המלכה ביטרבלו: מלכת ממלכת מונסי, ביטרבלו היא בתם של מלך לק (האנטגוניסט מהספר "מחוננת"), ואשן, אחותו של מלך לינד.
בגיל עשר, אביה רוצח את אמה, והיא נמלטה ממנו בעזרת קטסה ופו.
אירועי ספר זה מתרחשים כשמונה שנים לאחר הסיפור שהתרחש ב"מחוננת", וכעת ביטרבלו היא מלכה צעירה אך טובה, שרוצה בטובת נתיניה.
היא נעזרת במגוון שרים ומנהלים בשלטונה, ולא תמיד היא יודעת מה מעשיהם - בעיניהם היא חסרת ניסיון, אך היא מבקשת להיות מלכה בכל המובנים.
היא מתחילה לגלות את המידה בה פשעי אביה השפיעו על הממלכה, וכדי לגלות את האמת שמסתירים ממנה, היא עוטה מסווה ומתערבבת עם פשוטי העם.
במהלך יחסיה עימם והתפתחויות מקבילות בטירה ובין אציליה, היא מצליחה להגיע לסגירת מעגל בין ההיסטוריה הנוראית של ארצה והעתיד שהיא מייחלת לו.
היא מתחברת במיוחד לסאף, שפועל לחשוף את ההיסטוריה המוסתרת של אביה.
ת'יל: יועצו לשעבר של המלך לק, ת'יל ממשיך לשרת את ביטרבלו.
הוא נבחר על ידי לק בשל הידע שלו ברפואה ואנטומיה.
לק גרם לת'יל ולשאר יועציה של ביטרבלו לעשות מעשי זוועה שלא מרצונם, ובגלל עברו שרודף אותו ואת שלושת יועציה האחרים של ביטרבלו- רנימוד, רוד ודארבי- הם יחד מסתירים נתונים על הממלכה מהמלכה כדי שיוכלו לשים את העבר של לק מאחוריהם.
כאשר רנימוד מרחיק לכת ומנסה להרוג את ביטרבלו, ת'יל הורג אותו.
כשביטרבלו עולה על הסיפור במלואו, ויודעת מה לק גרם ליועציה לעשות, ומה ת'יל עשה- הוא קפץ מן הגשר והתאבד.
סאפייר: הידוע גם כ"סאף", הוא מפשוטי העם שביטרבלו מכירה כשהיא חומקת בלילה מארמונה.
הוריו היו "חוקרי אמת" בתקופתו של לק, שהתנגדו למשטרו האכזר.
סאף הוא מחונן, בעל עיניים סגולות שונות בגוון, וכדי להגן על חייו מפני לק, הוא נשלח ללינד וגדל על ספינה שם.
הוריו נהרגו במאבק נגד לק.
סאף חוזר למונסי כדי למצוא את אחותו, ברן, ומתחיל לעבוד יחד איתה וחבריה, טדי וטילדה, כדי להמשיך את דרכם של הוריו ולחשוף את האמת על לק.
הוא מתגנב לארמון כדי לגנוב בחזרה חפצים שלק גנב או לא שילם עליהם.
הוא מרגיש נבגד במיוחד כשהוא מגלה שביטרבלו היא המלכה, ורגשות בין השניים שהתפתחו במהלך הסיפור אינם יכולים להמשיך לנוכח השקרים ביניהם בנוסף להבדלי המעמד.
במהלך הסיפור סאף אינו יודע את הכישרון שלו, אך בעזרת ביטרבלו הוא מגלה במה חונן, הוא חונן בכישרון להעניק חלומות.
בסוף הסיפור, סאף עוזב את מונסי לחפש את דרכו במחוזות זרים (בארץ הגאות).
טדרן: המכונה "טדי", חבר טוב של סאף, מכיר את ביטרבלו בשם הבדוי שלה, "ספרקס", או בעברית, "רשף".
במהלך הרפתקאות החברים, טדי נדקר, אך מדלן מצילה את חייו.
טילדה: אחותו של טדי, מפעילה בית דפוס חתרני בעזרתה של בת זוגה, ברן, ואחיה, טדי.
היא שואפת לתקן את עוולות העבר על ידי מיגור האנאלפביתיות הרווחת במונסי.
לקראת סוף הסיפור, המלכה ביטרבלו שוכרת את שירותיהם שלה ושל אחיה, טדי, להדפיס ספרים שהושמדו על ידי לק, אך שוחזרו על ידי הספרן, דית'.
ברן: אחותו של סאף, בת זוגה של טילדה, פועלת למען חירותם וטובתם של תושבי מונסי, ומסייעת בפרויקט שחזור הספרים האבודים של עמה.
מדלן: מרפאת מחוננת בחצר המלוכה.
היא וביטרבלו הופכות לחברות במהלך אירועי הספר, והיא מצילה את חייו של טדי כשהוא נדקר.
מדלן היא רופאה הבאה מהגיאיות, והיא מתחזה למחוננת ברפואה כדי להתקבל כרופאה בארמון.
חסרה לה עין אחת וכך לא מגלים את סודה.
רוד: יועצו לשעבר של המלך לק, אשר ממשיך בתפקידו בשירות ביטרבלו, יחד עם אחיו רנימוד, וכן ת'יל ודארבי.
גם הוא נאלץ לסייע ללק בהתעללותו בבעלי חיים ובני אדם.
כשמתגלה שהוא פעל נגד ביטרבלו, הוא נאסר יחד עם דארבי.
כשדארבי מתאבד, הוא מודה שגם הוא שקל התאבדות, אך לא רצה לפגוע במשפחתו, ובמיוחד בנכדיו.
ביטרבלו חומלת עליו, ומצווה עליו מעצר בית.
רנימוד: אחיו של רוד, גם רנימוד יחד עם דארבי ות'יל נאלץ לסייע ללק באונס ועינוי של קורבנותיו.
הוא מתסכל את ביטרבלו בחוסר המוכנות שלו לדבר על העבר.
ת'יל דוחף אותו מעל הגשר והורג אותו כדי להגן על ביטרבלו.
דארבי: מחונן בכישרון שמאפשר לא להיות ער תמיד, גם לדארבי רקע ברפואה (כמו כל יועציו הקרובים של לק) ונטל חלק במעשיו.
הוא תולה את עצמו בתאו לאחר שנעצר בעוון בגידה בביטרבלו, כשניסה לכסות על מעשי העבר.
הנסיך פו: הבן הצעיר של מלך רור מלינד, ובן זוגה של קטסה.
הנסיך פו הוא בן דודה של ביטרבלו, ונוטה שכם לעזרתה בניסיונה לגלות את העבר ולרפא את ממלכתה.
בספר זה מתגלים הפרטים על כישרונו המתפתח, בו הוא משתמש גם לטובתה של המלכה.
קטסה: חברתה הטובה של ביטרבלו (ביטרבלו רואה את קטסה כמו אחות גדולה), וקטסה תומכת בה במאמצה להפוך למלכה שהיא רוצה להיות, ועוזרת לה להתמודד עם הפרטים שהיא מגלה על אביה, והדברים הנוראים שעשה לאמה.
הלדה: חברתה ומשרתתה לשעבר של קטסה, היא משרתת במועצה הסודית, ומשמשת כמשרתת עבור ביטרבלו.
היא גם שרת הריגול שלה המלכה, מסייעת לה בענייני היומיום ומשמשת לה כדמות אמהית.
הספר הגיע מיד לרשימת רבי המכר של הניו יורק טיימס, וכן נמנה בין ספרי הפנטזיה לנוער הטובים של איגוד הספריות האמריקאי (ALA) לשנת 2012. רשימות נוספות שכללו את הספר הם:
הספר זכה לביקורות הטובות ביותר מכל ספרי סדרת "שבע הממלכות".
בניו יורק טיימס נכתב כי "יש סופרים שיודעים לספר סיפור טוב; יש כאלה שיודעים לכתוב.
קאשור היא אחת מהסופרים הנדירים שיודעים לעשות את שניהם.
מדומיין בצורה מרגשת ומבוצע למשעי, ביטרבלו עומד כתרומה מופלאה למסורת ספרותית ארוכה." הביקורת ב-Kirkus קראה לספר "הורס ושובר לב".
היו שביקרו את הספר בשל התכנים הקשים שבו, הכוללים ילדים האונסים ילדות ושואבים הנאה מינית ממעשי רצח וזוועה, וניצול גופן של נשים וילדות לניסויים הקשורים בביתור, הריון ותינוקות.
המבקרים טענו כי הספר אינו מתאים לנוער ובוודאי שלא לילדים.
מנגד, עלתה הטענה כי נערים בגילאי העשרה כבר נחשפים לתכנים קשים בטלוויזיה ובקולנוע וכי ההזדעזעות מן הספר מוגזמת ולוקה בצביעות.
בעברית: הוצאת כנרת זמורה ביתן, 2014, 540 עמודים, תרגום: יעל אכמון
בֵּייב (באירית מודרנית: Badhbh, באירית עתיקה: Badb (היגוי בַּאדְ'ב)) פירוש שמה באירית העתיקה הוא "עורבת"—והיא אלת מלחמה מהמיתולוגיה האירית, שלעיתים מופיעה כעורבת, ומכונה גם באד'ב קאטה (Badb Catha, "עורבת הקרב").
בהיגוי המודרני פירוש השם הוא "נשר", שם המשמש גם לתאר מכשפה או זקנה בעלת מאפיינים מעולם הקסם.
גרסאות לשמה ממקומות וזמנים שונים כוללים: Bibe, Bellona ו-Cautth Bodva.
באד'ב ידועה בשל הפחד והבלבול שהיא זורה בין חיילים, כדי להטות את הקרב לטובת הצד המועדף עליה.
באד'ב עשויה להופיע גם לפני קרב כסימן מראש להיקף הקטל לבוא, או לחזות את מותו של דמות בולטת המעורבת בקרב.
היא לפעמים עושה זאת באמצעות יללות, מה שמוביל להשוואות עם הבאנשי.
יחד עם אחיותיה, מאכה (Macha), ואנו (או אנה - Ana, Anu); לפעמים האחות השלישית היא נמאן (Nemain), באד'ב היא חלק משלישיית אלות המלחמה המוריגנה (Morrígna), או שלוש הפנים של האלה מורגן.
באד'ב היא אלה עתיקה מאוד, וככזו קיימת וריאציה גדולה בסיפורים אודותיה.
היא הבת של דלבת (Delbáeth), המלך הגבוה המיתולוגי של אירלנד, וארנמס, אחת מהטוהא דיי דאנן (Tuatha de Danaan), גזע אלים.
ארנמס (Ernmas) היא האלה האם של אירלנד, ועל שמה ושם בתה אייר נקרא האי וכן העם (Eire הוא השם ההיסטורי של אירלנד).
דלבת שלט בטוהא דיי דאנן, ובפומוריאנים (Fomorians), גזע על-טבעי.
בעלה היה נייט (Néit), אשר לפעמים מתואר כבעלה של נמאן, והיה אב גזע הטוהא דיי דנאן.
הקדמוניות הזו ממקמת את משפחת אלים זו כפרוטו-קלטית.
האחיות של באד'ב הן אייר ופוטלה, או כשלישיית אלות המלחמה, מאכה ואנו.
באד'ב, כאספקט של מורגן (שבמיתולוגיה הבריטית היא מורגן לה פיי), יכולה לשנות את צורתה, והייתה הופכת לעורבת, זאבה, דובה, או אפילו ענקית שחוצה נהר בצעד אחד.
הפומוריאנים ובני הטוהא דיי דנאן נלחמו ביניהם, ובמלחמה הגדולה, בקרב השני של מאג טורד, באד'ב ואחיותיה הביאו לתבוסת הפומוריאנים וגירשו אותם מאירלנד.
רוב הדימויים של הפחדותיה נובעים מהסיפור על קרב זה, בו גם ניבאה את מותו של אחד המנהיגים.
מסופר על באד'ב ואחיותיה שזרו פחד ובלבול בין חיילי האויב, העלו ערפל בו לא מצאו את עצמם, המטירו עליהם אש מעננים דחוסים.
בחלק מהסיפורים באד'ב גורמת לחיילים ליפול על חרבם, והייתה צורחת עליהם מצורתה כעורבת.
לפעמים מספרים ששומעים את קריאותיה בשדה הקרב כשהוא זרוע בגופות הנופלים.
היא נחשבת כנוטלת חלק פעיל בקרבות.
ביטקוין קאש הוא מטבע מבוזר.
באמצע 2017, קבוצה של מפתחי ביטקוין שרצתה להרחיב את מגבלת גודל הבלוק והציעו שינוי בקוד.
השינוי נקרא פיצול קשה (hard fork), והוא נכנס לתוקף ב-1 באוגוסט 2017. כתוצאה מכך, פיצלו את רשת הביטקוין לשניים.
בזמן הפיצול כל מחזיקי המטבע ביטקוין החזיקו באותה כמות של ביטקוין קאש.
ביטקוין קאש הוא מטבע מבוזר ורשת תשלומים.
ביחס לביטקוין הוא מאופיין בדרכים שונות בהן ספין-אוף, תוצר של פיצול קשה, שיבוט, גרסה שנייה או מטבע אלטרנטיבי (altcoin).
בעקבות ייקור העמלות ברשת הביטקוין, פעלו כמה מחברי הקהילה לפצל את רשת הביטקוין כדי להרחיב את גודל הבלוקים.
השינוי הגיע לשיא בחודש יולי 2017 לאחר שכמה חברים בקהילת הביטקוין אימצו BIP 91 מבלי להגדיל את מגבלת גודל הבלוקים, צעד שפעל לטובתם של אלו שראו בביטקוין השקעה דיגיטלית והגביל את השימוש במטבע כאמצעי תשלום.
ההצעה הראשונה, Segwit2X, דגלה בפיצול רך ותכננה להרחיב את המערכת בהדרגתיות עד למקסימום של 4 מגה בייט לכל בלוק, וההצעה השנייה, שהגיעה מקהילת הכורים, דרשה להגדיל את גודל הבלוקים ב-8 מגה בייט באופן מידי.
התוצאה הייתה פיצול קשה והקמת מטבע חדש – ביטקוין קאש (BCH).
ביטס אוף גולד בע"מ היא חברה למסחר במטבעות וירטואליים המאוגדת בישראל ופועלת פועלת מכוח רישיון למתן שירות בנכס פיננסי- מורחב (מס' 56716) הניתן לה על ידי רשות שוק ההון, ביטוח וחיסכון.
ביטס אוף גולד נוסדה בינואר 2013. מייסדי החברה נפגשו ביולי 2013 עם עו"ד פול לנדס, יו"ר הרשות לאיסור הלבנת הון ומימון טרור והוציאו רישיון נותן שירותי מטבע על מנת לסחור בביטקוין באופן מפוקח ולדווח על כך לרשויות.
בפברואר 2013 פתחה החברה חשבון עסקי בבנק לאומי אשר באמצעותו היא פועלת עד היום, וביולי 2013 קיבלה רישיון נותן שירותי מטבע מטעם משרד האוצר.
באוקטובר 2013 השיקה ביטס אוף גולד שיתוף פעולה עם חברת GMT, שאפשר ללקוחות ישראליים לקנות ולמכור ביטקוין באמצעות מזומן בסניפים של צ'יינג'ים, ובשנת 2014 השלימה החברה סבב גיוס של כחצי מיליון דולר ממשקיעים פרטיים מהמגזר הפיננסי וקהילת הביטקוין הישראלית.
בשנת 2015 הייתה ביטס אוף גולד שותפה לעיצוב שירות הסליקה של חברת סימפלקס (Simplex) המנוהלת על ידי נמרוד להבי.
בשנת 2016 הוסיפה את האפשרות לקנות את'ריום באמצעות העברה בנקאית, מזומן וכרטיס אשראי.
בסוף שנת 2017 עמדה ביטס אוף גולד בעומסים כבדים בעקבות עליית שער הביטקוין והאת'ריום, ונאלצה לסגור את המסחר למשך כשבועיים.
במהלך 2018 השיקה ביטס אוף גולד שירותים לחברות שמבצעות ICO.
בסוף שנת 2018 השיקה ביטס אוף גולד שירות קנייה של ביטקוין ואיתריום בתשלומים חודשיים קבועים באמצעות הוראת קבע, ושירות תשלומים לעסקים באמצעות API.
במהלך חודש מאי 2022, יצרה החברה שיתוף פעולה יחד עם חברת כרטיסי האשראי max בו השיקו יחד את כרטיס maxBack CRYPTO, כרטיס האשראי הראשון בישראל הצובר ביטקוין על הקניות והשימוש החודשי בכרטיס.
בספטמבר 2022 הודיעה רשות שוק ההון ל-Bits of Gold על קבלת רישיון לעסוק במטבעות דיגיטליים (וירטואליים), לראשונה עבור חברה פעילה.
ביטס אוף גולד היא החברה הראשונה בישראל שהוציאה רישיון נותן שירותי מטבע עבור מסחר במטבעות וירטואליים.
החברה לוקחת חלק פעיל בקידום הרגולציה בישראל על מנת להסדיר את תחום המטבעות הווירטואליים באמצעות הרגולטורים הפיננסיים השונים, ובכללם רשות שוק ההון, ביטוח וחיסכון במשרד האוצר; חטיבת הפיקוח על הבנקים בבנק ישראל; רשות איסור הלבנת הון ומימון טרור; רשות ניירות ערך; רשות המיסים ועוד.
ביולי 2018 פורסם כי החברה שיתפה פעולה עם רשות המיסים על מנת להעביר מידע על משקיעי קריפטו בסכומים גבוהים.
בראש מערך הציות של החברה עומדת קצינת הציות לשעבר של בנק ירושלים.
לחברה מסמך מדיניות איסור הלבנת הון הכפוף לדין הישראלי, על פיו היא פועלת בסטנדרטים המחמירים ביותר לזיהוי לקוחותיה.
החברה מפעילה מערכות אוטומטיות לאימות תעודות מזהות ובדיקה מול רשימות שחורות, וכמו כן, פיתחה באופן עצמאי מערכת דיווחים לרשות לאיסור הלבנת הון המותאמת להנחיות הרשות.
ביטס אוף גולד מציעה לקהל הישראלי קנייה ומכירה של ביטקוין ואת'ריום תמורת שקלים, דולרים ואירו באמצעות העברה בנקאית, מזומן וכרטיס אשראי, ומפעילה את כספומט הביטקוין הראשון בישראל בשגרירות הביטקוין בתל אביב.
בנוסף, החברה מפעילה חדר מסחר עבור עסקאות OTC בסכומים גבוהים, הכולל שיתופי פעולה עם חברות, משקיעים פרטיים ובתי השקעות, ומפתחת מוצרים פיננסיים לעסקים, כגון מערכות לסליקה וביצוע תשלומים.
ביטס אוף גולד הגישה ערעור לבית המשפט העליון במסגרתו העניקה השופטת ענת ברון סעד זמני שפירושו כי עד להכרעה סופית שתתקבל ביחס לתביעה של ביטס אוף גולד נגד בנק לאומי, לא יוכל בנק לאומי להגביל ולחסום באופן גורף פעולות בחשבון הבנק של החברה, אלא רק במקרים נקודתיים.
השופטת ברון נימקה החלטתה בכך שהנזקים שעלולים להיגרם לבנק לאומי בהתממשות החששות הם בגדר ספקולציה.
ב-3 ביוני 2019 בית המשפט העליון קיבל הסכם פשרה שהוגש על ידי שני הצדדים במסגרתו ביטס אוף גולד תוכל להמשיך לנהל את חשבונה בבנק לאומי לצורכי פעילות מסחר למטבעות וירטואליים.
ביטש (בהונגרית: Büttös) הוא כפר קטן במחוז בורשוד-אבאוי-זמפלן שבצפון מזרח הונגריה.
בּיי או בֵּיָיה, המכונה גם רעמסס חמינטרו, (נפטר בשנת 1192 לפני הספירה) היה פקיד חשוב במצרים העתיקה, ביי שמקורו מאזור סוריה או כנען, עלה לגדולה והפך בחשיבותו שני רק לסתי השני.
ישראל קנוהל מזהה אותו עם דמותו של יוסף המקראי.
חשיבותו של ביי מובהקת על ידי העובדה כי ניתנה לו רשות, ייתכן על ידי סתי השני, אך ככל הנראה על ידי סיפתח , לבנות קבר משלו בעמק המלכים במצרים (KV13).
קברו הוקם בבירור כחלק משלישייה של קברים, כולל זה של הפרעה סיפתח והמלכה תאוסרת זו הייתה פריבילגיה חסרת תקדים, שכדומה לעיתים רחוקות הוענקה לפקידים, על אחת כמה וכמה זרים (אם כי התרחשו חריגים קודמים, כמו זו של יויא).
יכול להיות שהקבר הוענק לביי הוענק הקבר הזה מכיוון שהיה קרוב לאמו של סיפתח, פילגש כנענית של סתי השני.
בעבר היסטוריונים זיהו את ביי כדמות ירסו מנהיג זר מקומי ששלט בסוף השושלת ה-19 וניסה להפוך עצמו לפרעה אך גורש לבסוף בידי סת נ אחת' אבי השושלת ה-20. בשנת 2000 פרסם פייר גרנדה על תגלית חדשה של אוסטרקון בו נכתב כי ביי הוצא להורג לקראת שנתו החמישית של סיפתח.
עדות זו סותרת את זיהויו עם איזרו שכנראה היה זר אחר שניסה להשתלט על הממלכה.
ישראל קנוהל, מזהה את בייה עם יוסף המקראי כאשר הוא רואה חפיפה בין העדויות הארכאולוגיות והסיפור במקראי.
ביי כמו יוסף הם נתינים זרים במצריים שהגיעו מאזור כנען או סביבתה בתקופה של רעב גדול.
שניהם הגיעו לדרגה רמה מאוד בשלטון, מקרה כמעט חסר תקדים לאדם זר במצריים.
שמו של ביי במכתבים מאוגרית הוא בייה, כלומר ב (עזרת) ייה (השם).
מבחינה כרונולוגית ביי מאחר את התאריך המקובל לירידת בני ישראל למצריים, אך קנוהל פותר זאת בכך שלדעתו עדויות מראות שבני ישראל שהו במצרים 40 שנה ולא ארבע מאות שנה לפי המקרא ויצאו ממצריים ביחד עם צבאו המובס של איזרו.
בייארד טיילור היה סופר, מבקר ספרות, מתרגם ודיפלומט אמריקאי.
טיילור נולד בעיירה בפנסילבניה למשפחת קווייקרים.
הוא התחיל לכתוב שירה בגיל צעיר ואת ספרו הראשון פורסם בשנת 1844.
את הכסף שהוא קיבל ממכירת הספר, בייארד טיילור ניצל למימון נסיעה לאירופה בה הוא טייל כשנתיים.
דיווח על המסע פורסם בעיתונות בארצות הברית ובשנת 1846 יצאה לאור ספר שמאגד את המאמרים שכתב במהלך הנסיעה.
בשנת 1848 הוא נשלח על ידי הוראס גרילי לקליפורניה במטרה לתת דיווח על הבהלה לזהב.
בדרך חזרה הוא עבר דרך מקסיקו.
בשנת 1850 טיילור פסרם ספר על המסע למקסיקו וספר זכה לפופולריות רבה בארצות הברית ובבריטניה.
בשנת 1849 ביירד טיילור התחתן, אך כעבור שנה אשתו נפטרה משחפת.
בשנת 1851 הוא הגיע למצרים והמשיך לארצות נוספות באזור.
הוא היה בין הראשונים שניסו חשיש ותיארו את השפעתו.
בשנת 1852 טיילור היה בסין ושם הצטרף למשלחת של מת'יו פרי ביפן.
בשנת 1853 טיילור חזר למולדת וערך מסע הרצאות על ארצות בהם ביקר.
בשנת 1856 טיילור חזר לאירופה ובשנת 1857 התחתן עם מריה הנסן.
בשנת 1862 טיילור החל לעבוד במחלקת המדינה של ארצות הברית ונשלח לנציגות ארצות הברית ברוסיה.
בשנת 1864 הזוג חזר לארצות הברית ובילה מספר שנים במסעות במערב.
בשנת 1870 בייארד טיילור פרסם את ספרו ג'וזף וחברו: סיפור מפנסילבניה.
בשנת 1878 אושר מינוי של באיירד טיילור לשגריר בברלין.
לאחר מספר חודשים בתפקיד הוא נפטר.
טיילור תרגם את פאוסט לאנגלית ותרגום זה עבר מספר מהדורות, אחרונה בשנת 1973.
ביי ביי בירדי הוא סרט מוזיקלי אמריקאי משנת 1963 בבימויו של ג'ורג' סידני, עם אן-מרגרט, דיק ואן דייק וג'נט לי בתפקידים הראשיים.
התסריט מבוסס על המחזמר "ביי ביי בירדי" שהועלה בברודוויי ב-1960 מאת מייקל סטיוארט עם מוזיקה של צ'ארלס סטראוס למילים של לי אדמס.
העלילה היא על אליל נוער שעומד להתגייס והשפעתו על הנוער.
ההשראה היא מהתגייסותו של אלביס פרסלי.
הוצע לפרסלי לככב בסרט אבל אמרגנו, קולונל פארקר סירב שאלביס ישתתף בסרט שהוא פרודיה עליו.
זו הייתה הופעתו הראשונה של דיק ואן דייק בקולנוע.
במחזמר, עליו מבוסס הסרט, שיחק ואן דייק באותו תפקיד.
אד סאליבן מופיע בסרט בתפקיד עצמו.
קונרד בירדי (ג'סי פירסון) - אליל נוער וכוכב רוק אנד רול - מודיע שהוא מתגייס לצבא ארצות הברית.
אלברט פיטרסון (דיק ואן דייק) הוא דוקטור לכימיה, המפנה את מרצו לכתיבת שירים.
הוא כתב לבירדי שיר - "נשיקה אחרונה אחת" - ומאוכזב לגלות שבירדי לא ישיר אותו כיוון שהוא מתגייס.
רוזי דילון (ג'נט לי) היא מזכירתו של אלברט וארוסתו.
היא רוצה לעזור לו אך אלברט נתון לשליטתה המוחלטת של אמו השתלטנית מיי פיטרסון (מורין סטייפלטון), שרואה ברוזי מתחרה על נפשו של אלברט, בנה, ואינה מתכוונת לוותר.
רוזי נפגשת עם אד סאליבן (בתפקיד עצמו) ומשכנעת אותו להפיק תוכנית פרידה מבירדי בתוכנית, שתשודר מקולומבוס.
בתור גימיק, בירדי ינשק נשיקת פרידה לנערה אחת בת מזל, שתיבחר באופן אקראי.
התכנית יוצאת לפועל והנערה שנבחרה היא אלמונית בשם קים מקפי (אן-מרגרט).
השמועה על האירוע מתפשטת במהירות.
הנערות צועדות ושרות:"אנו אוהבות אותך, בירדי".
לעומת זאת, הנערים, שננטשו לטובת האליל, שרים "אנו שונאים אותך, בירדי".
לבסוף מגיע בירדי בשיירת אופנועים, לבוש במכנסיים הדוקים ומנענע בירכיו.
כשהוא שר, מתעלפות כל הנערות וגם אשת ראש העיר.
הארי מקפי, אביה של קים, מתנגד להשתתפות בתו בתוכנית אך רוזי ואלברט משכנעים אותו בהבטיחם, שגם הוא יופיע בתוכנית יחד עם ראש העיר, ויוכל לדבר על מפעל הדשנים שלו.
אלברט מדגים למקפי תרופה שמזרזת מטבוליזם בצב, וגורמת לו "לרוץ".
הארי מתרשם מאד ומחליט לחתום על שותפות עסקית עם אלברט.
הוגו, החבר של קים מתנגד לזה שהיא תתנשק עם בירדי אך לשווא.
לקראת המופע מודיעים לאלברט ורוזי שהבלט הרוסי משתתף בתוכנית ולכן לא יוותר זמן לנשיקה ולשיר שלו.
אלברט מאוכזב והולך לקפה של מוד שם הוא פוגש באמו שמשחקת קנסטה עם מר מוד העומד להיות האב החורג שלו.
רוזי מצליחה להחזיר לכוס החלב של המנצח הרוסי את התרופה של אלברט.
המנצח פועל בזריזות עצומה והמופע הרוסי מסתיים מהר.
בירדי עולה לבמה ושר את שירו של אלברט אך לפני שהוא מנשק ללקים מתפרץ הוגו וחובט בו.
כעת אלברט ורוזי מחליטים להתחתן וכן מיי ומר מוד.
קים שרה בשמחה לפרידה מבירדי "ביי ביי בירדי".
שם השחקן/ית שם הדמות הערותאן-מרגרטקים מקפידיק ואן דייקאלברט פיטרסוןג'נט לירוזיחברה של אלברטמורין סטייפלטוןמיי פוטרסוןאמא של אלברטג'סי פירסוןקונרד בירדיזמר אליל נוערבובי ריידלהוגוחבר של קיםפול לינדהארי מקפיאבא של קיםמרי לרושדוריס מקפיאמא של קיםאד סאליבןבתפקיד עצמומילטון פרוםמר מודבעל קפה מוד
מועמדות לפרס אוסקר למיקס הסאונד הטוב ביותר.
מועמדות לפרס אוסקר לפסקול המקורי הטוב ביותר.
אן מרגרט הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
ביי דונה (בקוריאנית: 배두나, תעתיק מדויק: פה דו נה; נולדה ב-11 באוקטובר 1979), היא שחקנית וצלמת דרום קוריאנית.
ביי דונה נולדה בסיאול, קוריאה הדרומית למשפחת שחקני תיאטרון.
בשנת 2000 היא סיימה לימודי תואר ראשון בחוג לקולנוע מאוניברסיטת קונקוק ומאז החלה לדגמן.
בשנת 1999 היא לראשונה שיחקה בסרט, וכבר באותה שנה הוכרזה כשחקנית הפופולרית של ערוץ הטלוויזיה KBS.
היא המשיכה בקריירת משחק והשתתפה במספר סרטים.
בשנת 2003 היא החליטה לעשות הפסקה, ועסקה בצילומים מקצועיים.
בשנת 2005 שיחקה בסרט הדרמה היפני "Linda Linda Linda" והייתה השחקנית הקוריאנית הראשונה ששיחקה תפקיד ראשי בסרט יפני.
בשנת 2006 שיחקה בסרט האימה "המארח" של הבמאי הידוע בונג ג'ון-הו.
הסרט היה באותה תקופה הסרט הרווחי ביותר בכל הזמנים בדרום-קוריאה, שיא שנשבר לאחר כשלוש שנים.
בשנת 2009 שיחקה שוב בסרט יפני, בסרטו של הבמאי הירוקאזו קורה־אדה; "בובה מתנפחת" שהיה לבחירה הרשמית בפסטיבל הקולנוע בקאן.
בשנת 2012 שיחקה דונה בסרט המדע-בדיוני של האחיות וצ'אוסקי "ענן אטלס", סרט בהפקה אמריקאית-גרמנית שזכה להצלחה.
בשנת 2014 ביי דונה חזרה למולדתה והצטלמה לסרט "A Girl at My Door".
הסרט הוצג בפסטיבל הקולנוע בקאן ודונה ביי זכתה בפרס השחקנית הטובה עבור משחקה בסרט זה בתחרות סרטים אסיאתי.
בשנת 2015 שיחקה שוב בסרטן של האחיות וצ'אוסקי "עלייתה של ג'ופיטר" בתפקיד של ציידת הראשים, ראזו.
באותה שנה החלה לשחק את אחת הדמויות הראשיות בסדרה האמריקאית "סנס8"; סדרת מקורית של שירות הסטרימינג נטפליקס, פרי יצירתם של האחיות וצ'אוסקי וג'יי מייקל סטרזינסקי.
בשנת 2017 שבה לשחק בעונה השנייה של הסדרה.
בשנת 2017 שיחקה בתפקיד ראשי בסדרת טלוויזיה הקוריאנית "יער סודי" בתור האן יאו-ג'ין.
הסדרה זכתה לשבחים והוכנסה לרשימת תוכניות הטלוויזיה הטובות ביותר של ניו יורק טיימס לשנת 2017.
בשנת 2018 שיחקה בסרט הפשע "מלך הסמים" של הבמאי וו מין הו.
בשנת 2019 החלה לככב במותחן התקופתי-פוליטי "ממלכת הזומבים"; הסדרה הקוריאנית הראשונה שעלתה בנטפליקס ששודרה בבכורה ב-25 בינואר.
באותה השנה שיחקה גם במיני-סדרת האנתולוגיה המקורית של נטפליקס "פרסונה", המציג ארבעה סיפורים שונים מארבע נקודות מבט.
בשנת 2020 כיכבה בסרט הקומדיה הצרפתי "מאהב צרפתי" בדמותה של סו.
בשנה זו שבה לשחק בעונתה השנייה של הסדרה "יער סודי", וגם בעונה השנייה של הסדרה "ממלכת הזומבים".
בשנת 2021 החלה לשחק בסדרת הדרמה והמתח "ים השלווה" מבית נטפליקס בתפקיד של דוקטור סונג ג'י-אן.
בשנת 2022 כיכבה דונה בפעם השנייה בסרטו של הבמאי היפני המוערך הירוקאזו קורה־אדה "ברוקר" בדמותה של סון-ג'ין, בלשית משטרה.
בשנת 2023 שיחקה בסרטו של זאק סניידר "ירח המרד" בתור נמסיס, לוחמת בצוות אשר שולטת בלחימת חרבות; הסרט עלה בשירות הזרמת המדיה נטפליקס.
בשנת 2024, שיחקה בסרט ההמשך "ירח המרד - חלק שני: המצלקת".
ב-9 ביוני 2021 אישרה האספה המחוקקת של אל סלוודור הצעת חוק לאימוץ ביטקוין כמטבע רשמי במדינה.
ההחלטה התקבלה ברוב של 62 מתוך 84 צירים.
אל סלוודור היא המדינה הראשונה שאימצה את המטבע ביטקוין כהילך חוקי.
החוק נכנס לתוקף ב-7 בספטמבר 2021.
נשיא אל סלוודור, נאיב בוקלה, היה משוכנע שהמטבע הווירטואלי יגדיל את כוחה הכלכלי של המדינה.
הנשיא הסביר של-70% מאוכלוסיית סלוודור אין חשבון בנק, והשימוש בביטקוין יאפשר לאזרחים לשלוח כסף מהטלפונים הסלולריים שלהם מבלי לפתוח חשבון בנק.
כמו כן, הוא סבור שהחוק החדש יקל על תושבי המדינה החיים במדינות אחרות לשלוח כספים לקרוביהם במדינה.
בשנת 2025 בוטל ביטקוין כמטבע רשמי במדינה.
בין השנים 1892 ו-2001, המטבע הרשמי באל סלוודור היה הקולון (SVC).
בשנת 2001, בעקבות משבר פיננסי, הותר השימוש בדולר אמריקני כמטבע חוקי במדינה, במקביל לשימוש בקולון.
בשנת 2004 הקולון הוצא מהמחזור, ומאז המטבע היחיד בשימוש באל סלוודור היה הדולר האמריקאי.
דולר אמריקאי אחד היה שווה ערך ל-8.75 קולון.
המטרה המוצהרת של המעבר לשימוש בדולר באל סלוודור הייתה השגת יציבות פיננסית.
עם זאת, ביסוס של צמיחה כלכלית לא התאפשר בשל שיעורי הפשיעה והאלימות הגבוהים במדינה, שהרחיקו משקיעים זרים ומקומיים מתרומה לכלכלתה של אל סלוודור.
להחלפת המטבע היו חסרונות רבים שהשפיעו על המסחר ועל אוכלוסיית אל סלוודור.
המעבר לשימוש בדולר פגע ביצוא של אל סלוודור מכיוון שהיא לא יכלה להתחרות מול הכלכלה במדינות מתפתחות אחרות כמו סין.
בנוסף, העדר חינוך פיננסי של תושבי המקום פגע באוכלוסייה הענייה באל סלוודור שלא ידעה כיצד להשתמש בדולר ולא הבינה את ערכו.
ב-9 ביוני 2021, האספה המחוקקת הצביעה על אימוץ חוק הביטקוין, שיהפוך את המטבע הקריפטוגרפי להילך חוקי במדינה.
הבנק העולמי דחה את בקשת הממשלה לסייע ביישום החוק, בשל חששות מחוסר שקיפות ומההשפעה הסביבתית של כריית ביטקוין בתמיכה ממשלתית.
כדי להקל על כניסת ביטקוין למחזור במדינה, בכוונת הממשלה להשקיע עלות כוללת של עד 75 מיליון דולר מכספי המדינה על מנת לחלק 30 דולר אמריקאי לכל אדם שנרשם לארנק דיגיטלי בשם "צ'יבו" שמאפשר מסחר בביטקוין.
עם קבלת החוק, קמו באל סלוודור מתנגדים למהלך.
מפגינים רבים התאספו בסן סלוודור, וכספומטים שנועדו למשיכת ביטקוין הושחתו.
המפגינים האשימו את הנשיא בוקלה בשימוש בביטקוין כאמצעי בלתי לגיטימי לצורך חיזוק שלטונו, לאחר שמערכת המשפט אישרה לו להתמודד לכהונה נוספת בתפקיד, בניגוד לחוקת המדינה.
עם זאת, התמיכה בנשיא עדיין נותרה רחבה.
תושבי המקום מודאגים מכך שערכו של המטבע דינמי מאוד, ושוויו יכול לעלות ולרדת באלפי דולרים ביום אחד.
מספר כלכלנים תומכים בגישה זו ומנסים לשער כיצד המהלך ישפיע על היציבות הכלכלית במדינה.
יישום החוק במדינה נתקל בקשיים רבים.
הכספומטים אינם יציבים, ובארנק הדיגיטלי "צ'יבו" נמצאו פרצות אבטחה שאפשרו להאקרים להתחזות לתושבי המקום ולגנוב את זהותם בעת פתיחת החשבון.
כמו כן, החוק מחייב עסקים באל סלוודור לקבל ביטקוין כאמצעי תשלום עבור סחורות ושירותים.
עם זאת, עסקים רבים עדיין מסרבים לקבל תשלום בביטקוין, ומעדיפים לוותר על העסקה.
החוק אינו תקף באשר לעסקים שחווים קשיים טכנולוגיים ביישומו, ועסקים רבים נשענים על הפרצה הזו כדי להתחמק מיישום החוק.
כשנה לפני שביטקוין הפך למטבע רשמי באל סלוודור, כפר בשם אל סונטה שממוקם לחופי המדינה אימץ את ביטקוין כאמצעי תשלום מקומי.
אוכלוסיית אל סונטה מונה כמעט 3,000 תושבים, ולפחות 500 משפחות ביישוב משתמשות בביטקוין בביצוע העסקאות שלהן.
לתושבים רבים באל סונטה אין גישה לשירותים בנקאיים, והשימוש בביטקוין מאפשר להם לסחור באמצעות אפליקציה פשוטה שאפשר להתקין על כל טלפון חכם.
כמו כן, באזורים מסחריים ביישוב ישנם כספומטים של ביטקוין.
השימוש בביטקוין באל סונטה התחיל בעקבות תרומה אנונימית של אדם שרכש ביטקוין בתחילת דרכו.
כאשר סכומו של המטבע הרקיע שחקים הוא החליט לתרום חלק ממנו, ומדי שנה הוא תורם סכום בן שש ספרות לאל סונטה.
בעקבות פנייה של התורם האנונימי לפילנתרופים אמריקאים, נשלח לאל סונטה אדם שתפקידו לעודד שימוש בביטקוין בקרב תושבי המקום.
היוזמה ידועה בשם ביטקוין ביץ' ("חוף הביטקוין").
תושבי המקום יכולים לקבל ביטקוין בתמורה לעבודה ולביצוע שירותים למען הקהילה.
כמו כן, היוזמה מספקת מענקים לתלמידי תיכון ולמכללות מקומיות.
כריית הביטקוין אינה מזהמת את הסביבה באופן ישיר, אולם היא צורכת אנרגיה חשמלית עצומה שמקורה בדלק מאובנים ובכך מזהמת את הסביבה בעקיפין.
ממשלת אל סלוודור מנסה לאפשר שימוש באנרגיה גאותרמית טבעית, שמקורה בהרי הגעש שנמצאים בשטח המדינה, לצורך כריית ביטקוין, על מנת לאפשר כרייה לא מזהמת בשטחה.
בייאואולו (בטורקית: Beyoğlu) הוא רובע הממוקם בחלק האירופי של העיר איסטנבול שבטורקיה, מצפון לקרן הזהב וממול העיר העתיקה של איסטנבול (חצי האי ההיסטורי של קונסטנטינופול).
בימי הביניים ועד למאה ה-20 נודע בשם פֶּרָה (Πέρα, ביוונית: מֵעֵבֶר ל-).
רובע בייאואולו הוא מרכז האמנות, הבידור וחיי הלילה הפעיל ביותר באיסטנבול.
"ביי ביי" הוא סינגל שהוקלט על ידי הזמרת-יוצרת הישראלית דיקלה.
השיר יצא לאור ב-14 בינואר 2021, על ידי חברת התקליטים הליקון כסינגל שלא מתוך אלבום.
הוא נכתב על ידי דיקלה, יפתח שחף ואוריאל וינברגר והופק על ידי יעקב למאי.
"ביי ביי" הוא שירה הראשון של דיקלה שיצא לאור בשנת 2021.
השיר הגיע למקום השלישי במדיה פורסט ושהה שם במשך שבועיים רצופים.
"ביי ביי" נכתב והולחן על ידי דיקלה, יפתח שחף ואוריאל וינברגר והופק על ידי יעקב למאי.
הווידאו קליפ המלא שצולם עבור השיר הועלה לערוץ היוטיוב של דיקלה ב-14 בינואר 2021, בסמוך לצאתו של "ביי ביי" כסינגל.
אזורתאריך יציאהפורמטחברת תקליטיםמקורכלל העולם14 בינואר 2021הזרמת מוזיקה • הורדה דיגיטליתהליקון
ביטפורט הוא שירות מוזיקה אלקטרונית אמריקאי מבית LiveStyle .
ביטפורט מכוונת בעיקר לתקליטנים, ומוכרת שירים מלאים של אמני מוזיקה אלקטרונית, וכמו כן משאבים לרמיקסים.
השירות, שהוקם ב-2004, נרכש ב-2013 על ידי SFX Entertainment (כיום LiveStyle ) תמורת קצת יותר מ-50 מיליון דולר.
ב-2014, כחלק ממאמץ להרחיב את הקהל שלה, ביטפורט התחילה להציג תוכן חדשותי של ה-EDM, והציעה הזרמת מוזיקה לפי דרישה מהקטלוג שלה, ולשדר אירועי סטרימינג בשידור חי.
ב-1 בפברואר 2016, SFX Entertainment הגישה בקשה לפשיטת רגל, והעמידה למכירה את השירות.
עם זאת, במאי 2016, SFX Entertainment השעתה את המכרז המוצע של החברה, וקיצצה את פעילות הסטרימינג והתוכן המקורי של השירות.
בדצמבר 2016, SFX Entertainment ביטלה את בקשתה לפשיטת רגל, ושינתה את שמה ל-LiveStyle.
בעת ההשקה של השירות, ביטפורט הציעה השמעת שירים מ-79 חברות תקליטים אלקטרוניות.
במהלך השנים, החברה גדלה והרחיבה את קטלוג המוזיקה שלה כדי לכלול עוד אמנים, והבדילה בין התת-ז'אנרים של המוזיקה האלקטרונית.
לכלל השירים בביטפורט אין ניהול זכויות דיגיטלי.
אין הגבלות על מספר המכשירים שאליהם ניתן להעביר שיר שנרכש וגם לא מספר הפעמים שניתן לצרוב שיר בודד לתקליטור.
ביטפופ הוא סוג של מוזיקה אלקטרונית ותת-סוגה של מוזיקת צ'יפטיון, שבה לפחות חלק מהמוזיקה נעשה באמצעות שבבי הקול של מחשבים ישנים של 8-ביט (או 16-ביט ) וקונסולות משחקי וידאו.
בין המערכות בהן נעשה שימוש כוללות מחשב מדגם אטארי 8-ביט, קומודור 64, Nintendo Entertainment System ואמיגה.
הצלילים המופקים ממערכות אלו ניתנים לשילוב בכל רמה עם כלי נגינה שונים, כגון גיטרה ותופים, סינתיסייזרים מודרניים ומכונות תופים, או שירה ואפקטים קוליים.
כאשר יוצרים מוזיקת ביטפופ ישנו שימוש בציוד ישן וחדש, ולעיתים קרובות נוצר צליל שאינו כמו צ'יפטיון על אף שהוא מכיל צלילי 8-ביט.
לדוגמה, הפקת ביטפופ עשויה להיות מורכבת כמעט כולה מצלילים של 8-ביט, אך עם שירה בלייב, או צלילי גיטרות בלייב.
אחד מחלוצי מוזיקת הביטפופ היו Welle:Erdball שעשו שימוש רב בהפקה הזו.
ביטרבאלן (בהולנדית: Bitterballen) (הרבים של bitterbal, מילולית כדור מר) הם חטיף הולנדי מבוסס בשר, המיוצר על ידי הכנת נזיד סמיך מאוד מעובה ברביכה וציר בקר ועמוס בנדיבות בבשר.
מקררים את הנזיד עד שהוא מתייצב, מסמיך מאוד ומתצמק ולאחר מכן מגלגלים חתיכות קטנות מהתערובת הסמיכה לכדורים.
בשלב הבא מצפים כל כדור בפירורי לחם ומטגנים.
תיבול הנזיד כולל בדרך כלל בצל, מלח ופלפל שחור, פטרוזיליה ואגוז מוסקט.
רוב המתכונים כוללים אגוז מוסקט ויש גם וריאציות באמצעות אבקת קארי או שמוסיפים ירקות חתוכים דק כמו גזר למשל.
הביטרבאל שואב את שמו ממילה כללית לסוגים מסוימים של משקאות אלכוהוליים בטעם עשבי תיבול, הנקראים ביטר בהולנדית, והם מוגשים בדרך כלל כחלק ממתאבנים (Bittergarnituur), שבהולנד הם מבחר חטיפים מלוחים למשקאות, בפאבים או בקבלות פנים.
ביטרבאלן דומים מאוד לקרוקט הנפוץ יותר (kroketten בהולנדית) במרכיבים ובשיטות הכנה/בישול, כמו גם בטעם, אם כי לקרוקט הגדול יותר יש צורת נקניק מוארכת ו/או מלבנית מובהקת.
המרכיבים משולבים ומבושלים, ואז מקררים כדי שהתערובת תתצמק.
לאחר שהמילוי יציב, מגלגלים את המילוי לכדורים בקוטר של 3 עד 4 ס"מ בערך, לאחר מכן מגלגלים בתערובת פירורי לחם וביצים ומטגנים בשמן עמוק.
הם מוגשים בדרך כלל ברמקין עם קערה קטנה של חרדל לטבילה.
הכדורים נאכלים גם בסורינאם, האנטילים ההולנדיים, בהולנד, בבלגיה, בבונייר, ובמידה מסוימת גם באינדונזיה.
בייאז פייניר (בטורקית: Beyaz peynir) שפירושו "גבינה לבנה" היא גבינה מלוחה המיוצרת מחלב כבשים, פרה או חלב עיזים לא מפוסטר.
הגבינה בעלת מראה מעט גרגירי והיא דומה לליגוואן, פטה, גבינה בולגרית ושאר גבינות לבנות של חבל הבלקן.
לחלב הכבשים מוסיפים אנזים הגבנה כגורם לקרישה.
לאחר הפקת הגבן הקרוש, הוא נכבש (להוצאת מים), נקצץ ומסונן בטרם מתגבש ואז נחתך לגושים שמומלחים וגם מונחים בתמלחת למשך כחצי שנה.
בייאז פייניר מיוצר במגוון סגנונות, החל מגבינה לא מובשלת ועד לגרסה בוגרת חזקה למדי.
היא נאכלת רגיל, למשל כחלק מארוחת הבוקר הטורקית המסורתית, המשמשת בסלטים, ומשולבת במאכלים מבושלים כגון מנמן, בורקס, גזלמה ופידה.
בייב בעיר הגדולה הוא סרט דרמה אוסטרלי-אמריקאי משנת 1998 אשר מהווה המשכון לסרט בייב משנת 1995. הוא נכתב, הפיק וביים בשיתוף ג'ורג' מילר, שהיה שותף לכתיבה והפקה של הסרט המקורי.
מגדה סובנסקי וג'יימס קרומוול חוזרים על תפקידיהם מהסרט הראשון, כאשר מיקי רוני מצטרף לצוות השחקנים.
הסרט היה מועמד לשיר המקורי הטוב ביותר בטקס פרסי האוסקר לשנת 1998. עם ההפצה הראשונית, הסרט זכה לביקורות מעורבות מהמבקרים ולא הצליח להשתוות להצלחה הפיננסית של קודמו, והכניס רק 69.1 מיליון דולר בתקציב של 90 מיליון דולר.
עם זאת, הוא הפך לסרט פולחן וקיבל הערכה ביקורתית חיובית מאז הפצתו.
מספר שבועות לאחר אירועי הסרט הראשון, האיכר ארתור הוגט נפצע בתאונה כאשר הוא ובייב מנסים לתקן את הבאר של החווה, ומשאיר את אשתו אסמה לטפל בחווה שלהם לבד.
מאוימת בפינוי בסוף החודש אלא אם המשכנתא שלהם תשולם, אסמה לוקחת את בייב לתחרות רעיית כלבי רועים בתקווה להשתמש בכספי הפרס שלה לשם כך.
בשדה תעופה בעיר מטרופוליס, ביגל גילוי נלהב יתר על המידה מראה לבייב איך זה להיות מתוגמל על ביצוע עבודה טובה בכך שהוא מסמן בטעות על זה שהוא ואסמה נושאים סמים, מה שגורם להם להחמיץ את טיסת ההמשך שלהם ומאלץ להמתין כמה ימים לטיסה הבאה הביתה.
בהתחלה לא הצליחו למצוא מלון שמאפשר בעלי חיים, אסמה ובייב מוצאות לינה במלון "פלילנדס", המנוהל על ידי גברת פלום הסימפתית, שמקבלת חיות משוטטות.
שם, בייב מופרד מאסמה ופוגש שלישיית שימפנזים - בוב, אשתו ההרה זוטי ואחיו הצעיר איזי, ואת תלוניוס, אורנגאוטן בורנאי מתורבת שהוא משרת של דודו הקשיש של פלום, פוגלי.
בייב נעשה חלק ממעשה הליצנים שלהם, שהוא נרתע מלהופיע בו עד שהקופים רומזים שהוא יקבל תשלום, מתוך אמונה שזה יכול להיות חיוני בהצלת החווה, אבל עד מהרה הוא גורם בלי משים למעשה להסתיים באסון.
בינתיים, אסמה, לאחר שהונהה על ידי פוגלי להאמין שבייב נמלט, הולכת לחפש אותו אך נעצרת בטעות לאחר תקרית שבה היו מעורבים שוטרים ועוברי אורח אחרים כאשר כנופיית אופנועים מנסה לשדוד אותה.
למחרת בבוקר, פוגלי נלקח לבית החולים בתרדמת מזון, מלווה באחיינית שלו.
נותרו לדאוג לעצמם, החיות במלון הופכים עד מהרה לרעבים והשימפנזים מחליטים להשיג קצת מזון על ידי גניבה מחנות מקומית, תוך שימוש בבייב כדי להסיח את דעתם של צמד כלבי שמירה.
בייב מציל אחד מהם כשהוא נופל לתוך תעלה והאחרון מתחייב לשמש כשומר ראש עבור בייב להביע את הכרת התודה שלו.
לאחר שטס כל הדרך למטרופוליס, חברו הטוב ביותר של בייב, פרדיננד, מגיע למלון ומתאחד איתו לאחר שזוטי יולדת תאומים.
החגיגה נקטעת כאשר מספר קציני פיקוח עוינים על בעלי חיים מזומנים לשם על ידי הורטנס, שכנתם החושדת של משפחת פלום.
רוב החיות נלכדו למעט בייב, פרדיננד, טאג הקפוצ'ין הלבן-פנים של פלום ופליליק, ג'ק ראסל טרייר הנכה.
הם חודרים למתקן הפיקוח על בעלי חיים ומצילים את חבריהם הכלואים.
משוחררת ממעצר, אסמה חוזרת למלון כדי למצוא אותו בחוסר סדר ואת גברת פלום אבלה על דודה ועל לכידת החיות.
לאחר שהתעמתו עם הורטנס על מעשיה, שתיהן מאתרות את החיות בארוחת הצדקה והם מתאחדים.
לאחר מכן, פלום מוכרת את המלון ונותנת את ההכנסות לאסמה כדי שהיא תוכל להציל את החווה, שבה פלום וכל החיות הולכים לשהות.
כשאסמה חוזרת לתפקידיה והוגט סוף סוף מתקן את משאבת המים של החווה בעקבות החלמתו, הוא מחייך בגאווה אל בייב ואומר "זה יסתדר, חזיר.
מגדה סובנסקי בתור אסמה קורדליה הוגט, אשתו של הוגט.
מיקי רוני בתור פוגלי פלום, דודה המנוח של מיס פלום.
מרי סטיין בתפקיד גברת פלום, בעלת הבית של מלון פשפשים ואחיינית של פוגלי.
ג'יימס קרומוול בתפקיד האיכר ארתור הוגט, בעלה של אסמה.
ג'ולי גודפרי בתור הורטנס, שכנתם של פלומס.
ג'נט פוי ופמלה הוקינס בתור חברותיה של אסמה.
פול ליווינגסטון בתפקיד שף באירוע צדקה שבו מתרחש שיאו של הסרט
ג'ון אפטון בתפקיד ילד בבית החולים המקומי של מטרופוליס
דיילי בתור בייב, החזיר של חוות הוגט שהוא בנם המאמץ של רקס ופליי.
דני מאן בתור פרדיננד, ברווז ראנר אינדיאני וחברו הטוב ביותר של בייב.
מאן גם מדבב את טאג, הקפוצ'ין הלבן-פנים הפנמי של משפחת פלום
גלן הדלי בתפקיד זוטי, אחת מהשימפנזות של פלום שהיא אשתו של בוב וגיסתו של איזי.
סטיבן רייט בתור בוב, אחד מהשימפנזים של פלום שהוא בעלה של זוטי ואחיו הגדול של איזי.
ג'יימס קוזמו בתפקיד תלוניוס, אורנגאוטן בורנאי מתורבת שהוא משרתם של פוגלי ואחר כך לאסמה בסוף הסרט.
נייתן קרס ומיילס ג'פרי בתור איזי, אחד מהשימפנזים של פלום שהוא אחיו הצעיר של בוב והגיס של זוטי.
קרס נוסף מגלם גור כלבים תועה .
סטנלי ראלף רוס בתור צמד כלבי שמירה אגרסיבי בול טרייר ודוברמן פינצ'ר, שהראשון מהם עורך רפורמות ומשמש כשומר ראש של בייב כדי להביע את הכרת התודה שלו על הצלת חייו.
ראסי טיילור בתור פודל תועה שהופכת לגרושתו של הבול טרייר.
טיילור גם מדבבת חתולת מקהלה
אדם גולדברג בתור פליליק, ג'ק ראסל טרייר נכה דברן.
אדי בארת' בתור נייג'ל, בולדוג המתגורר במלון פלילנדס.
בארת' גם מדבב את אלן, מסטיף נפוליטני שהוא שותפו לחדר של נייג'ל.
ביל קאזיפי בתור סנופ, ביגל נלהב מדי שעובד בשדה התעופה המקומי של מטרופוליס ככלב גילוי.
מרים מרגוליס בתור פליי, בורדר קולי שהיא אשתו של רקס ואמו המאמצת של בייב.
הוגו וויבינג בתור רקס, בורדר קולי נוסף שהוא כלב הרועים הראשי של חוות הוגט, כמו גם מנהיג הקהילה שלה, בעלה של פליי ואביו המאמץ של בייב.
ג'ים קאמינגס בתור שקנאי המסייע לפרדיננד במהלך מסעו למטרופוליס
אוולין קראפ כאחת הכבשים של החווה
קראפ גם מדבבת מספר חתולי סמטה
צ'ארלס בארטלט בתור הפרה של הוגט
מייקל אדוארד-סטיבן בתור הסוס של הוגט
אל מנצ'יני ולארי מוס בתור דג הזהב של תלוניוס
רוסקו לי בראון בתור המספר
אלברט כהן - ארתור הוגט
ענת וקסמן - אסמה הוגט / כלבה מנודה
יהויכין פרידלנדר - בוב / קולות רקע
אסתי ברעד-פורים - איזי / קולות רקע
מיכה אוזין סליאן - סוכן / נייג'ל / טבח / קולות רקע
שמחה ברביריו - סוכן / פליליק / קולות רקע
יורם יוספסברג - אלן / שקנאי / כלב מנודה / טבח / סדרן / קולות רקע
סיוון כהן - קולות רקע
שרית וינו-אלעד - חתולה / קולות רקע
ניר רון - קולות רקע
יחזקאל לזרוב - קולות רקע
לני כהן - חתולה / קולות רקע
שרון כהן - שופט / קולות רקע
יעקב בוך - קולות רקע
כריסטין קבאנו, שדיבבה את בייב בסרט הראשון, פנתה לחזור לתפקידה, אך סירבה כאשר המשא ומתן על החוזה נפל.
קבנו הוחלפה בסופו של דבר על ידי א.
לבמאי הסרט הראשון המצליח, כריס נונן, לא הייתה מעורבות בסרט השני; ג'ורג' מילר השתלט על תפקידי הבימוי ולפי הדיווחים נונן אפילו לא הוזמן להקרנת הבכורה באוסטרליה.
ביטר הוא סגנון בירה אנגלי של פייל אייל, שצבעו משתנה מזהב לענבר כהה, ושיעור הכוהל בנפח בו נעה בדרך כלל בין 3% ל-5.5%.
ביטר נקרא לעיתים גם כ"פייל אייל אנגלי: (English Pale Ale), שהוא משווק כארוז בבקבוק או פחית ולא כבירה מהחבית.
המונח "ביטר" (bitter - "מר") שימש באנגליה לתיאור "פייל אייל" מאז תחילת המאה ה-19. אף על פי שמבשלות הבירה השתמשו במונח "פייל אייל" עבורו, לקוחות בפאבים היו מבקשים "ביטר", כדי להבדיל אותו מבירה בסגנון "מילד אייל"; החל מסוף המאה ה-19, מבשלות בירה החלו גם להשתמש במונח "ביטר".
במהלך המאה ה-20, "ביטר" הפך לסוג הבירה מהחבית הפופולרי ביותר שנמכר בפאבים בריטיים ותואר כ"משקה הלאומי של אנגליה".
בסקוטלנד, ביטר מכונה "קלה" או "כבדה" בהתאם לחוזק, צבע וגוף.
"ביטר" עובר באופן מסורתי עיבוד בחביות ונמזג באמצעות כוח הכבידה דרך ברז בחבית או באמצעות מנוע בירה ב"טמפרטורת מרתף" של 11–14 מעלות צלזיוס.
העלייה בפופולריות של מבשלות בוטיק בצפון אמריקה הובילה לבישול ביטר בסגנון בריטי שם מאז שנות ה-80 של המאה ה-20.
בשנות ה-90 של המאה ה-20 ה"ביטר" איבד את מעמדו כ"משקה הלאומי של אנגליה", לאחר שתאגידים גדולים השתלטו על שוק הבירה וקידמו באופן אגרסיבי צריכה של מותגי לאגר, להם חיי מדף ארוכים יותר.
הכוח של התאגידים הביא גם לסגירת עשרות מבשלות קטנות שייצרו "ביטר".
ב-2015 כמות הבירה שנמכרת במרכולים וחנויות נוחות עקפה את הכמות הנמכרת בפאבים, ומכירה של "ביטר" (וכל סוגי ה"אייל" באופן כללי) באופן מסורתי מהחבית בפאבים, ירדה לכ-10% משוק הבירה הבריטי.
"ביטר" שייך לסגנון בירת פייל אייל ויכול להיות בעל מגוון רחב של עוצמה, טעם ומראה, החל מצבע ענברי כהה ועד אייל קיץ זהוב.
הוא יכול להיות עם מתחת ל-3% אלכוהול ועד 7% אלכוהול לביטר "פרימיום" או "חזק".
ניתן לשלוט בצבע על ידי הוספת צבע קרמל.
הוא דומה לסגנון בירת הודו פייל אייל, אם כי הביטר פחות כשי.
סקר מצא כי בשנת 2020 עוצמת הביטר הממוצעת בבריטניה הייתה 4.2%.
סשן ביטר או רגיל (Session or ordinary bitter) - בעל כוהל בנפח של עד 4.1% אלכוהול.
זהו החוזק הנפוץ ביותר של ביטר הנמכר בפאבים בריטיים.
הוא היווה 16.9% ממכירות הפאבים בבריטניה בשנת 2003.
בסט ביטר או מיוחד (Best or special bitter)- בעל כוהל בנפח בין 4.2% ל-4.7%.
בממלכה המאוחדת, ביטר מעל 4.2% אלכוהול היווה רק 2.9% ממכירות הפאבים בשנת 2003. הפסקת ייצורם של ביטרים חלשים יותר על ידי המבשלות פירושה שביטר "בסט" הוא למעשה החלש ביותר בטווח.
פרימיום ביטר או חזק (Premium or strong bitter) - בעל כוהל בנפח של 4.8% ומעלה.
ביטר זהוב (Golden ale) - לביטר זהוב או קיצי יש מראה ופרופיל דומים לאלה של בירת לאגר בהירה.
בירה זהובה מבושלת בדרך כלל ללא שימוש בלתות קריסטל, או לפחות בכמות נמוכה בהרבה בהשוואה לביטר מסורתי.
בשנת 2020, 83.5% ממבשלות הבירה החברות בארגון SIBA ייצרו 'ביטר זהוב בהירה'.
בייבלייד (ביפנית: 爆転シュートベイブレード; באנגלית: Beyblade) היא סדרת מאנגה יפנית שנכתבה ואיירה במקור על ידי טאקאו אאוקי במטרה לקדם את המכירות של סביבונים מברזל הנקראים בייבליידים אשר פותחו על ידי חברת הצעצועים היפנית Takara Tomy.
הסדרה מתמקדת בקבוצת ילדים שנלחמים זה בזה באמצעות בייבליידים.
הפרקים של המאנגה פורסמו במקור במגזין CoroCoro Comic של מספטמבר 1999 עד יולי 2004. בהמשך כל הפרקים אוגדו ופורסמו ב-14 כרכים שונים, הן ביפנית והן באנגלית.
בהמשך הופקה סדרת אנימה של בייבלייד אשר שודרה במקור ביפן בערוץ TV Tokyo מ-8 בינואר 2001 ועד ל-24 בדצמבר 2001. בעקבות הצלחת הסדרה הראשונה נוצרו בהמשך שתי סדרות המשך - "בייבלייד וי-פורס" ו"בייבלייד ג'י-רבולושן", ובשנת 2002 הופק גם הסרט "בייבלייד: קרב עז".
בישראל הסדרה המקורית שודרה בערוץ הילדים בדיבוב לעברית במהלך העשור הראשון של המאה ה-21 והסדרות הנוספות שודרו בערוץ ניקלודיאון משנת 2017 ואילך.
במהלך שנות ה-20 של המאה ה-21 החלו גם לשדר שידורים חוזרים של הסדרה בישראל בערוץ ג'וניור.
בחור צעיר בשם טייסון (טאקאו קינומיה) נכנס לטורניר המוקדמות בייבלייד האזורי ביפן, שם הוא נתקל בריי וקאי היווטארי.
אחרי שניצח אותם, הם מארגנים צוות, המכונה מכסחי הבייבלייד, יחד עם מקס טייט (מקס מיזוהרה).
מכסחי הבייבלייד מסתובבים בסין כדי להירשם לאליפויות תוך התעמתות עם הנמרים הלבנים, הקבוצה לשעבר של ריי.
נראה שהקבוצה הישנה של ריי נוטרת לו טינה על כך שעזב אותם.
לקראת סיום הטורניר הסיני, ריי וחבריו לשעבר קובעים תובנות, ומכסחי הבייבלייד מנצחים את הטורניר.
לאחר מכן, טייסון וחבריו מגיעים לארצות הברית להילחם באול סטארס, שמאומנים על ידי אמו של מקס.
לאחר הזכייה בליגה האמריקאית הקבוצה מוצאת את עצמה תקועה באירופה.
הם מסיירים באירופה ופוגשים את אוליבר, אנריקה, ג'וני ורוברט - להם יש קבוצה בשם מג'סטיקס.
מכסחי הבייבלייד נלחמים במג'סטיקס, ומכסחי הבייבלייד מנצחים בקרב.
לאחר מכן הם הולכים לרוסיה לטורניר הגברוסיה.
הם פוגשים את הקבוצה של בוריס, שגם קאי היה חבר בה בעבר.
קאי שכח מבוריס ומשטחי האימונים שבהם למד כמעט כל מה שידע על לוחמת הבייבלייד.
עם זאת, עד מהרה הוא משיב לעצמו את זכרונותיו.
הוא מוצא את דרנזר השחור, את בייבלייד החלום שלו ומחליט להצטרף לקבוצת נערי ההרס, במטרה להיות הבייבליידר הטוב ביותר.
טייסון מגלה זאת ומנסה לשכנע את קאי לחזור למכסחי הבייבלייד, אך קאי דוחה אותו וזורק את הבייבלייד הישן שלו, דרנזר, לרגליו של טייסון.
טייסון מחזיק את דרנזר איתו ונודר להחזיר את קאי.
עד מהרה, לפני הגמר, קאי מאתגר את שוב את מכסחי הבייבלייד לגנוב את חיות הכוח שלהם ולהפוך ללוחם החזק ביותר.
עם זאת, רק טייסון וריי מופיעים.
מקס עדיין נמצא בשדה התעופה בדרך חזרה מהמקום בו אימן עם טייסון וריי את הבייבלייד החדש שלו, דרסיל.
בדיוק ברגע שנראה שקאי לוקח את חיות הכח של טייסון וריי, מקס בא ומאתגר את קאי.
קאי חושב שהוא יכול בקלות לנצח את דרסיל אבל הוא לא יכול ובקרוב טייסון משתמש בבלייד הישן של קאי, דרנזר כדי לנצח את דרנזר השחור ולהביס את קאי.
קאי, המום מכוחו של דרנזר, אינו מבחין בקרח שמתחתיו מתפוצץ ונופל למים הקפואים שמתחת.
טייסון, ריי, מקס וקני מצילים את קאי.
קאי מבין את כוחה של חברות כמו גם את כוחו של דרנזר, וקאי חוזר למכסחי הבייבלייד.
בקרב הגמר טייסון נאבק בטאלה, כשהוא מנצח במשחק והפך לראשונה לאלוף העולם של בייבלייד.
מכסחי הבייבלייד יצאו לדרכים נפרדות אך וכאשר קבוצת המופרעים ו- מגני הקדושים תוקפים את מכסחי הבייבלייד ומנסים לגנוב את חיות הכוח שלהם, מכסחי הבייבלייד מתכנסים מחדש כדי להביס את האויבים החדשים.
חברתו לכיתה של טייסון, הילרי טצ'יבאנה (הירומי טצ'יבנה), מצטרפת למכסחי הבייבלייד אך לוקח לה זמן ללמוד כי בייבלייד אינה סתם המשחק המטופש שלדעתה הוא.
בניסיון לגנוב את ארבע חיות הכוח ממכסחי הבייבלייד, קבוצת המופרעים יוצרת ארבע חיות כוח וירטואליות מכסחי הבייבלייד ומגייס ארבעה בליידרים מיומנות בשם קיין, סלימה, גוקי וג'ים.
בני נוער אלה היו לוחמים טהורי-לב ותמימים עם שאיפות גבוהות, אך הכוח האפל של חיות הסייבר משתלט בהדרגה על דעתם והפך אותם לרעים.
המחצית הראשונה של העונה השנייה מסתיימת בכך מכסחי הבייבלייד ניצחו את קבוצת המופרעים.
טייסון, ריי, קאי ומקס נלחמים בקין, סלימה, גוקי וג'ים בהתאמה ומנצחים אותם.
לאחר שחיות הסייבר נהרסות קבוצת המופרעים חוזרת למצבם הרגיל ומחזיר את הכרתו.
המחצית השנייה של עונה 2 עוסקת למה באמת הסיבה מדוע מגני הקדושים וקבוצת המופרעים רוצים את חיות הכוח של מכסחי הבייבלייד ועל סלע שאמו של מקס מצאה שמכילה חיות כח שנגנבה על ידי קבוצת המופרעים.
הסיבה של מגני הקדושים מאחורי הניסיון לגנוב את חיות הכח היא משום שהם מבקשים לאטום אותם בסלע מכיוון שהם חוששים שהחיות יכלו לצאת משליטה כמו שעשו בעבר.
מגני הקדושים נלחמים במכסחי הבייבלייד ומצליחים לאטום את דריגר חיית הכח של ריי בסלע.
מאוחר יותר ריי משיב את דריגר ומנצח את כל מגני הקדושים בקבוצה עם הפנים.
מנהיג המופרעים, ד"ר זגארט, רוצה שחיות הקטנות יהפכו את בנו האנדרואיד זיאו (העתק מדויק של בנו שנהרג בתאונה) לאדם אמיתי.
לאחר שניצח את מגני הקדושים, טייסון פוגש את זיאו ומתיידד איתו מבלי לדעת שהוא בנו של מנהיג קבוצת המופרעים.
זיאו אינו מודע לכך שהוא אנדרואיד וכי אביו עומד מאחורי כל התוכניות של קבוצת המופרעים.
בהמשך מגלה זיאו על עברו ומחליט לעזור לאביו בתוכניותיו.
דוקטור זגארט מעניק לזיאו קצת חיה בשם קרברוס, החיה הקטנה החזקה ביותר שחתמה בסלע.
זיאו נכנס לטורניר בייבלייד העולמי עם המניע להביס את כל חברי מכסחי הבייבלייד ולגנוב את החיות שלהם.
בטורניר, זיאו מנצח את קאי ומקס וגונב את חיות הכוח שלהם דרנזר ודרסיל.
אבל בקרב האחרון טייסון ודרקון (חיית הכוח של טייסון) מצליחים להביס את זיאו וקרברוס.
בתהליך הקבוצה של טייסון ומקס מנצחות באליפות העולם דרנזר ודרסיל חוזרים ללוחמים המקוריים קאי ומקס.
קאי, ריי ומקס עזבו את טייסון ועברו בדרכם הנפרדת להצטרף לקבוצות הישנות שלהם כך שיש להם סיכוי לנצח זה את זה באליפות העולם שעוצבה מחדש עם קבוצות תגיות של שניים.
מקס מצטרף ל- PPB אול סטארס, ריי מצטרף לנמרים הלבנים, וקאי מצטרף לנערי בליצקריג.
זה משאיר רק טייסון, הילרי וקני בצוות.
מצטרפת אליהם דמות חדשה, דאיצ'י סומרגי, ואחיו של טייסון, הירו גריינג'ר.
שני הצוותים האחרים שמעורבים הם גדוד ברטז ושושלת F.שבוע אחרי תוצאות אליפות העולם, בוריס, הנבל המשני מהעונה הראשונה, חוזר ויוצר את ההתאחדות הגלובלית החדשה של בייבלייד בשם, (BEGA) המחליפה את ה- BBA.
בוריס מנסה להטעות את טייסון ושותף.
להאמין שהוא כיפר על עברו, בזמן שהוא בעצם מנסה להשיג שליטה על כל פעילות שחקני הבייבלייד אולם לאחר זמן מה הם רואים מה בוריס מנסה לעשות.
טייסון מאתגר את הטוב ביותר של BEGA לקרב, ובוריס מחליט לערוך טורניר 5 על 5 בעוד חודש.
אך הוא מצהיר כי על כל חנויות הבייבלייד ושימכרו את הבייבליידים וחלקיהם לבליידרים הקשורים ל- BEGA בלבד, אחרת לא יורשו להפעיל את החנויות.
טייסון והצוות מוצאים כמה חלקים בחנות של אביו של מקס, שאינם מספיקים.
ואז לאחר שמתישהו קני בא עם הפתרון, הוא מייצר סוג חדש של בייבלייד המכונה בייבלייד מתכתי, תוך שימוש בסוגים שונים של חלקים.
אך הם עדיין היו זקוקים ללוחם נוסף, ואז קאי, שניסה להצטרף ל- BEGA אך הפסיד קשות לברוקלין, פירק את נערי בליצקריג והצטרף לצוות המכונה כיום מהפחת G.
בנוסף במהלך משחקי המוקדמות BEGA, חבריו לקבוצה לשעבר של קאי, ספנסר ובריאן מנערי בליצקריג מביסים חוליית אימונים של BEGA אך מפסידים בקלות לשלחן מסתורי המכונה גרלנד זיבלד.
טאלה, מנהיג בנערי הבליצקריג שהיה בעבר הבוס האחרון בעונה 1, לוקח על עצמו את גרלנד אך הפסיד בקרב הגומלין ונפצע קשה לאחר שגרלנד הפעיל את ההתקפה שלו, רדיאנט רעם וסיים את המשחק.
דייצ'י וריי מפסידים את בשני המשחקים הראשונים למינג-מינג וקרושר רק שהוכיחו שגם להבי המתכת הקשיחים שלהם לא היו תואמים ללהבים החזקים שלהם.
מקס מסיים את המשחק השלישי עם מיסטל בתיקו.
ואז הגיע תורו של קאי.
הוא בוחר בברוקלין הבלתי מנוצח כמתנגדו.
קאי מנצח את ברוקלין במשחק.
ואז טייסון מכה את גארלנד.
ברוקלין הופך למטורף מפני שהפסיד לקאי וסובל מסיוטים על קאי.
לאחר מכן, הוא מתעמת עם טייסון.
במשחק שלאחר מכן, טייסון וברוקלין נלחמים בזה במשחק הגמר.
ככל שהקרב האחרון מתמשך, טייסון מסוגל לספוג את הכוחות של כל חיות הכוח אחת ובמתקפה אחרונה מנצח את ברוקלין, בייבלייד זאוס.
ותאגיד BEGA נפל הודות למאמציהם של מכסחי הבייבלייד(G-Revolutions).
הפרק מסתיים בכך שטייסון וקאי יתמודדו במשחק גמר.
בגרסה היפנית הפרק מסתיים בסיום מיוחד המציג כל דמות ראשית מהסדרה.
בייבלייד: עידן המתכת היא העונה הראשונה של סאגת המתכת.
הסדרה מתחילה בבליידר ג'ינגה האגאנה, בליידר מוכשר שנוסע ברחבי יפן כדי להתחזק כדי שיוכל להביס את ערפילית האופל, ארגון מרושע שגם אחראי למותו כביכול של אביו של ג'ינגה, ריו האגאנה.
ג'ינגה שואף להחזיר את הבלייד האסור, אל דרגו ברק, שנגנב על ידי ערפילית האופל כדי להשתמש בכוחותיה כדי לממש את שאיפותיהם הרעות.
יחד עם הבייבלייד שלו, פגסוס סערה, ג'ינגה חייב להתמודד ולהביס אויבים רבים.
היריב השני בגודלו של ג'ינגה הוא קיויה טאטגאמי לשעבר מנהיגם של קבוצת בליידריים רעים, המכונה "ציידי הפנים".
המטרה של קיויה היא להביס את ג'ינגה.
ג'ינגה הוא בליידר שמאמין שלכל בליידר יש רוח של הבלייד בתוכו.
ערפילית האופל מגייסת בליידרר בשם ריוגה, ונותנים לו את הבלייד האסור אל דרגו ברק.
הוא מסתובב ברחבי העולם, מנצח או מגייס את הבליידריים שהוא מחפש.
ג'ינגה נלחם בריוגה פעמים רבות אך תמיד מובס.
חבריו מובסים גם הם, כולל קיויה.
יש טורניר שערפילית האופל ארגן בחשאי בשם קרב הבליידריים, וג'ינגה מקווה להילחם בריוגה במשחק הגמר.
ג'ינגה מנצח במשחק בעזרת חבריו, מדוקה, קנטה, בנקי, היומה והיקארו, יחד עם תמיכה מאויביו לשעבר, קיויה ופיניקס, בליידר בעל מסיכה מסתורי המופיעה בזמנים הקשים ביותר, ומציל לעיתים בקרובות את ג'ינגה, ואת חבריו, ויריביו.
בקרב קשה עם דוג'י, ראש ערפילית האופל, פיניקס מציל את היומה ואת קנטה.
אחרי שגינגה מגיע, התקרה מתחילה להתמוטט, וחתיכה שבורה שוברת את המסכה של פיניקס, ומגלה כי פיניקס הוא ריו, אביו של ג'ינגה.
ריו מסביר כיצד פגסוס סערה ואל דרגו ברק נוצרו.
אחרי הקרב של קיויה נגד ריוגה, שבו קיויה מפסיד ואז מגיע קרב הגמר: ג'ינגה נגד ריוגה אך ברגע שכוחו של אל דרגו נכנס לתוך גופו של ריוגה הוא לא יכול לשלוט על הכוח שלו.
זה הקרב האחרון ונדמה כי ג'ינגה משתמש במלוא כוחו נגד ריוגה.
בהבנה שחבריו תמיד יהיו איתו, הוא חוזר ומתחבר מחדש לפגסוס.
לפני שהוא מסוגל לעשות זאת, נראה שאל דרגו מנסה לספוג את ריוגה בעצמו, משנה אותו לצורה מפלצתית.
חבריו של ג'ינגה מודאגים ומבולבלים ביותר עד שבא ריו ומסביר שאיש לא הצליח לשלוט באל דרגו יותר מאשר ריוגה.
יתר על כן, ריו מסביר כי אל דרגו ברק אחראי להתנהגותו של רויגה.
לאחר מכן ג'ינגה מבין שהוא צריך להציל את רויגה ולשחרר אותו מהכוח האפל המוחזק באל דרגו ברק.
הוא משתמש מהלך מיוחד חדש, נובה גלקטי, ומביס את אל דרגו.
ריוגה מתרחק מאוכזב, אבל לא מפני שהפסיד, אלא מפני שלא הצליח לשלוט באל דרגו.
ג'ינגה מנסה להרים את פגסוס אך פגסוס נעלם מכיוון שהוא עבר את גבולותיו פעמים רבות.
ריו מרגיע את ג'ינגה ואמר לו שפגסוס יחזור, החבורה ואז חגגו עם היקארו, טסובאסה וקיויה, שזה עתה שוחררו מבית החולים.
היא העונה השנייה של סאגת המתכת.
לאחר שפגסוס סערה מקריב את עצמו כדי להביס את ריוגה ואל דרגו ברק, ג'ינגה הולך לכפר קומה כדי להשיג את הבייבלייד האגדי, פגסוס גלקטי לאחר שהוא משיג אותו הוא נלחם עם בליידר חדש בשם מסמונה קדויה והבלייד שלו ריי סטרייקר.
יחד עם מדוקה, מסמונה, יו, טסובאסה וג'ינגה הם מקימים את קבוצת הביבלייד גלקטיק גאן גאן שתשתתף באליפות העולם בבייבלייד.
בדרך הם צריכים להילחם בצוות גרסיה, צוות וואנג הו ז'ונג, צוות לבושקה, צוות אקסקליבר, קבוצת ניב פראי וצוות סטאר ברייקר עם הבחור החדש, טובי / פאוסט ועוד חברים בקבוצת סטאר ברייקר.
המשחקים קשים בהתחלה, הם נעשים קשים ככל שמתקדמים בטורניר העולמי.
וניצחו בו עד שגילו שהמטרה הייתה לאסוף נתונים על הבלייד של ג'ינגה והבלייד של ריוגה אל ידי ארגון השאול וג'ינגה וחבריו יחד מנסים לעצור את ד"ר זיגוראט ואת כוח הספירלי שלו.
ג'ינגה ומסאמונה נאבקו יחד כנגד בלייד בשם קצב מעוות.
ואז הם הצליחו לעצור את הכוח הספירלי.
היא העונה השלישית של סאגת המתכת.
אחרי הניצחון שלהם על ארגון השאול ג'ינגה וחבריו לוקחים הפסקה ומצילים ילד שם יוקי מנער מסתורי בשם יוהנס.
אף על פי שיוקי הוא גאון ואסטרונום, הוא בליידר אגדי של מערכת השמש אשר מחזק את הבלייד מרקור אנוביוס.
יוקי אומר שהוא בא לספר לג'ינגה וחבריו על קולו של שבר הכוכב ואסור לו ליפול לידי הרוע.
הוא היה עד לכך ששברי הכוכב היתפזרו ושבר כוכב אחד נכנס באנוביוס והוא אומר שהוא שמע את קולו של שבר הכוכבים באותו ערב.